на кода, използван в позиция „Код на брокера“:
 1 — LEI
 2 — Специфичен код
 C0390
 Юридическо наименование на брокера
 Регистрирано според законовите изисквания наименование на брокера.
 S. 30.03 — Основни данни от пасивната презастрахователна програма
 Общи коментари:
 Настоящият раздел се отнася за ежегодното подаване на информация на равнище отделно предприятие.
 Настоящият образец се отнася за застрахователните и презастрахователните предприятия с пасивна презастрахователна и/или ретроцесионна програма, включително всяко покритие, предоставено от държавно гарантирани споразумения за презастрахователно групиране, без факултативни покрития.
 Настоящият образец се попълва от застрахователно и презастрахователно предприятие, което прехвърля подписвачески риск към презастрахователи чрез презастрахователен договор, чийто срок на валидност включва или надхвърля следващата отчетна година и които са известни в момента на попълване на образеца. Ако след тази дата настъпи съществена промяна в презастрахователната стратегия или ако обновяването на презастрахователните договори се извърши по-късно от отчетната дата и преди следващия 1-ви януари, информацията по настоящия образец се подава повторно, когато това се налага.
 ПОЗИЦИЯ
 УКАЗАНИЯ
 C0010
 Код на програма за презастраховане
 Уникален код (специфичен за предприятието), който обхваща всички отделни презастрахователни пласирания и/или договори, които принадлежат към една и съща презастрахователна програма.
 C0020
 Идентификационен код на договора
 Идентификационен код на договора, чрез който договорът може да бъде определен еднозначно и който трябва да бъде запазен в следващите отчети, най-често това е първоначалният номер на договора, заведен в регистрите на дружеството.
 C0030
 Възходящ номер на раздел в договора
 Възходящ номер на раздела, определен от предприятието за различните раздели на договора, в случаите, когато договорът например обхваща повече от един вид дейност според определението в приложение I към Делегиран регламент (ЕС) 2015/35 или обхваща различни видове дейност с различни прагове. При подаването на информация договорите с различни условия се считат за различни договори и за това се отчитат в различни раздели. Условията за различните видове дейност, обхванати от един договор, се представят отделно към всеки номер на раздела. Договорите, които обхващат различни видове презастраховане (напр. един раздел на квотен принцип, а друг — на XL) в един договор, се отчитат в различни раздели. Договори, които обхващат различни слоеве от една програма, се отчитат в различни раздели.
 C0040
 Възходящ номер на излишък/слой в програмата
 Възходящият номер на излишък/слой в програмата, когато договорът е част от по-широка програма.
 C0050
 Количество излишък/слоеве в програмата
 Общият брой на излишъците или слоевете в една програма, която включва отчитания договор.
 C0060
 Презастраховане с ограничено поемане на риск или подобни договорености
 Определя се презастрахователният договор. Използва се една от възможностите от следния изчерпателен списък:
 1 — Нетрадиционно презастраховане или презастраховане с ограничено поемане на риск
 (ако има презастрахователен договор или финансов инструмент, който не се основава пряко на принципа на обезщетяването или се основава на формулировка от договор, съгласно която липсва или има само ограничен механизъм за прехвърляне на риск)
 2 — Друго, различно от нетрадиционното презастраховане или презастраховането с ограничено поемане на риск
 По отношение на презастраховането с ограничено поемане на риск или подобни договори се попълва информация само за позициите, които са изпълними.
 C0070
 Вид дейност
 Посочва се отчетеният вид дейност съгласно определението в